DOD บวกเกือบ 3% ลุ้นผลงานครึ่งปีหลังโตแจ่ม รับแผนขยายไลน์สินค้าใหม่
DOD บวกเกือบ 3% ลุ้นผลงานครึ่งปีหลังโตแจ่ม รับแผนขยายไลน์สินค้าใหม่ โดยล่าสุด ณ เวลา 11.58 น. อยู่ที่ระดับ 15.50 บาท บวก 0.40 บาท หรือ 2.65% สูงสุดที่ระดับ 15.70 บาท ต่ำสุดที่ระดับ 15.00 บาท ด้วยมูลค่าการซื้อขาย 194.38 ล้านบาท
2 ต.ค. 2561

ผู้สื่อข่าวรายงานว่า ราคาหุ้น บริษัท ดีโอดี ไบโอเทค จำกัด (มหาชน) หรือ DOD ณ เวลา 11.58 น. อยู่ที่ระดับ 15.50 บาท บวก 0.40 บาท หรือ 2.65% สูงสุดที่ระดับ 15.70 บาท ต่ำสุดที่ระดับ 15.00 บาท ด้วยมูลค่าการซื้อขาย 194.38 ล้านบาท

ด้านนักวิเคราะห์ บล.เอเอสแอล ระบุว่า แนวโน้มผลการดำเนินงานของ DOD ในช่วงครึ่งหลังของปีนี้ คาดว่าจะเติบโตต่อเนื่อง โดยจะสามารถรักษาระดับ GPM ให้มากกว่า 60% ได้ รวมกับสัดส่วนค่าใช้จ่ายต่อรายได้ปรับตัวลงจากระดับ 20% มาที่ 13-15% ขณะที่ลูกค้ายังมี orderอย่างต่อเนื่องหลัง อย. เข้มงวดในการตรวจสอบสินค้าเกี่ยวกับผลิตภัณฑ์เสริมอาหารและความงามมากขึ้น รวมถึงแผนการผลิตไลน์สินค้าใหม่ Soft gel / Gel และ Jelly
ขณะที่โรงงานสกัดวัตถุดิบแห่งที่ 2 หลังจากลงนามร่วมมือกับกรมการแพทย์แผนไทยและการแพทย์ทางเลือก จะสามารถช่วยลดต้นทุนของบริษัทในระยะยาวและสามารถสกัดสมุนไพรไทยได้มากขึ้นเพื่อใช้ในประเทศและเพื่อส่งออกได้ โดยคาดว่าทั้งปีจะมี NPM ได้ราว 40%
 